CELEX: 32021R1406
Language: mt
Date: 2021-08-26 00:00:00
Title: Regolament ta’ Implimentazzjoni tal-Kummissjoni (UE) 2021/1406 tas-26 ta’ Awwissu 2021 li jidderoga mir-regoli dwar il-prova tal-oriġini prevista fir-Regolament ta’ Implimentazzjoni (UE) 2020/761 u applikabbli għal ċerti kwoti tariffarji tal-importazzjoni għal-laħam tat-tjur u li jemenda r-Regolament ta’ Implimentazzjoni (UE) 2020/761 fir-rigward tal-kwantitajiet ta’ ġobon disponibbli għal-liċenzji ta’ esportazzjoni lejn l-Istati Uniti tal-Amerka

27.8.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 303/4
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/1406
         tas-26 ta’ Awwissu 2021
         li jidderoga mir-regoli dwar il-prova tal-oriġini prevista fir-Regolament ta’ Implimentazzjoni (UE) 2020/761 u applikabbli għal ċerti kwoti tariffarji tal-importazzjoni għal-laħam tat-tjur u li jemenda r-Regolament ta’ Implimentazzjoni (UE) 2020/761 fir-rigward tal-kwantitajiet ta’ ġobon disponibbli għal-liċenzji ta’ esportazzjoni lejn l-Istati Uniti tal-Amerka
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b’mod partikolari l-Artikolu 187 u l-Artikolu 223(3) tiegħu,
         Wara li kkunsidrat ir-Regolament (UE) Nru 1306/2013 tal-Parlament Ewropew u tal-Kunsill tas-17 ta’ Diċembru 2013 dwar il-finanzjament, il-ġestjoni u l-monitoraġġ tal-politika agrikola komuni u li jħassar ir-Regolamenti tal-Kunsill (KEE) Nru 352/78, (KE) Nru 165/94, (KE) Nru 2799/98, (KE) Nru 814/2000, (KE) Nru 1290/2005 u (KE) Nru 485/2008 (2), u b’mod partikolari l-Artikolu 66(4) tiegħu,
         Wara li kkunsidrat ir-Regolament (UE) Nru 510/2014 tal-Parlament Ewropew u tal-Kunsill tas-16 ta’ April 2014 li jistabbilixxi l-arranġamenti kummerċjali applikabbli għal ċerti prodotti li jirriżultaw mill-ipproċessar tal-prodotti agrikoli u jħassar ir-Regolamenti tal-Kunsill (KE) Nru 1216/2009 u (KE) Nru 614/2009 (3), u b’mod partikolari l-Artikolu 9, l-ewwel paragrafu, il-punti (a) sa (d), u l-Artikolu 16(1) tiegħu,
         Billi:
         
                     (1)
                  
                  
                     Ir-Regolament ta’ Implimentazzjoni tal-Kummissjoni (UE) 2020/761 (4) jistabbilixxi r-regoli għall-ġestjoni tal-kwoti tariffarji tal-importazzjoni u tal-esportazzjoni għall-prodotti agrikoli ġestiti minn sistema ta’ liċenzji ta’ importazzjoni u esportazzjoni u jipprevedi regoli speċifiċi.
                  
               
                     (2)
                  
                  
                     Ir-Regolament ta’ Implimentazzjoni tal-Kummissjoni (UE) 2021/760 (5) emenda l-Anness XII tar-Regolament ta’ Implimentazzjoni (UE) 2020/761 fir-rigward tar-regoli applikabbli għall-kwoti tariffarji skont in-numri tal-ordni 09.4410, 09.4411, u 09.4420 (laħam tat-tjur). Ir-regoli l-ġodda jirrikjedu li l-operaturi għandhom jagħtu prova tal-oriġini tal-prodotti għar-rilaxx għaċ-ċirkolazzjoni libera f’konformità mal-Artikoli 57, 58 u 59 tar-Regolament tal-Kummissjoni (UE) 2015/2447 (6).
                  
               
                     (3)
                  
                  
                     Dan ir-rekwiżit huwa applikabbli mill-1 ta’ Ġunju 2021, id-data tal-ftuħ tal-ewwel perjodu tal-applikazzjoni għal liċenzja wara d-dħul fis-seħħ tar-Regolament ta’ Implimentazzjoni (UE) 2021/760.
                  
               
                     (4)
                  
                  
                     Minħabba d-diffikultajiet li ltaqgħu magħhom l-awtoritajiet ta’ pajjiżi terzi biex jipprovdu ċ-ċertifikat tal-oriġini f’konformità mar-regoli l-ġodda, xi operaturi ma setgħux jissottomettu d-dokumenti meħtieġa fid-dwana, u l-prodotti ma setgħux jiġu rilaxxati f’ċirkolazzjoni libera fl-Unjoni Ewropea.
                  
               
                     (5)
                  
                  
                     Sabiex jiġi żgurat il-fluss bla xkiel tal-prodotti fil-livell doganali, jenħtieġ li tiġi prevista deroga mir-regoli l-ġodda, matul ċertu perjodu ta’ żmien, fejn pajjiżi terzi jew operaturi ma jkunux jistgħu jagħtu prova tal-oriġini tal-prodotti f’konformità mal-Artikoli 57, 58 u 59 tar-Regolament (UE) 2015/2447.
                  
               
                     (6)
                  
                  
                     Jenħtieġ li d-deroga tapplika mid-data tal-applikazzjoni tal-Artikolu 1 tar-Regolament ta’ Implimentazzjoni (UE) 2021/760, li emenda l-Anness XII tar-Regolament ta’ Implimentazzjoni (UE) 2020/761.
                  
               
                     (7)
                  
                  
                     Fl-Anness XIV.5 (ħalib u prodotti tal-ħalib) tar-Regolament ta’ Implimentazzjoni (UE) 2020/761, il-Parti B1 tidentifika l-kwoti tal-esportazzjoni miftuħa mill-Istati Uniti tal-Amerka, filwaqt li tindika l-kwantitajiet li l-operaturi tal-UE jistgħu jesportaw lejn l-Istati Uniti tal-Amerka skont dawk il-kwoti.
                  
               
                     (8)
                  
                  
                     Fis-6 ta’ Lulju 2021, l-Istati Uniti tal-Amerka ppubblikat il-kwantitajiet ġodda tal-kwoti tal-importazzjoni għall-ġobon, kif aġġustati wara l-irtirar tar-Renju Unit mill-Unjoni Ewropea, fir-Reġistru Uffiċjali tal-Istati Uniti (7). Għalhekk huwa meħtieġ li l-kwantitajiet għall-kwoti tariffarji jiġu emendati fl-Anness XIV.5, il-Parti B1 tar-Regolament ta’ Implimentazzjoni (UE) 2020/761 qabel jinfetaħ il-perjodu tal-applikazzjoni fl-1 ta’ Settembru 2021.
                  
               
                     (9)
                  
                  
                     Għalhekk, jenħtieġ li r-Regolament ta’ Implimentazzjoni (UE) 2020/761 jiġi emendat skont dan.
                  
               
                     (10)
                  
                  
                     Minħabba l-ħtieġa urġenti li tiġi implimentata d-deroga mir-Regolament ta’ Implimentazzjoni (UE) 2020/761 u l-emenda tiegħu, jenħtieġ li dan ir-Regolament jidħol fis-seħħ fil-jum tal-pubblikazzjoni tiegħu f’Il-Ġurnali Uffiċjali tal-Unjoni Ewropea.
                  
               
                     (11)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
                  
               ADOTTAT DAN IR-REGOLAMENT:
         
            Artikolu 1
            Deroga mir-Regolament ta’ Implimentazzjoni (UE) 2020/761
            B’deroga mir-regola dwar il-prova tal-oriġini għar-rilaxx f’ċirkolazzjoni libera stabbilita fl-Anness XII tar-Regolament ta’ Implimentazzjoni (UE) 2020/761 fir-rigward tal-kwoti tariffarji skont in-numri tal-ordni 09.4410, 09.4411 u 09.4420, l-awtoritajiet doganali jistgħu jitolbu kwalunkwe evidenza alternattiva meħtieġa biex tagħti prova tal-oriġini tal-prodotti jekk l-operaturi ma jkunux jistgħu jipprovdu ċ-ċertifikat tal-oriġini msemmi fl-Artikoli 57, 58 u 59 tar-Regolament (UE) 2015/2447 matul il-perjodu mill-1 ta’ Ġunju sal-31 ta’ Diċembru 2021.
         
         
            Artikolu 2
            Emenda tar-Regolament ta’ Implimentazzjoni (UE) 2020/761
            Fl-Anness XIV.5 tar-Regolament (UE) 2020/761, it-tabella stabbilita fil-Parti B1 hija sostitwita bit-tabella stabbilita fl-Anness ta’ dan ir-Regolament.
         
         
            Artikolu 3
            
               
                  Dħul fis-seħħ u applikazzjoni
               
            
            Dan ir-Regolament għandu jidħol fis-seħħ fil-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            L-Artikolu 1 għandu jibda japplika mill-1 ta’ Ġunju 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-26 ta’ Awwissu 2021.
            
               
                  Għall-Kummissjoni
               
               
                  Il-President
               
               Ursula VON DER LEYEN
            
         
         
            (1)  ĠU L 347, 20.12.2013, p. 671.
         
            (2)  ĠU L 347, 20.12.2013, p. 549.
         
            (3)  ĠU L 150, 20.5.2014, p. 1.
         
            (4)  Ir-Regolament ta’ Implimentazzjoni tal-Kummissjoni (UE) 2020/761 tas-17 ta’ Diċembru 2019 li jistabbilixxi regoli għall-applikazzjoni tar-Regolamenti (UE) Nru 1306/2013, (UE) Nru 1308/2013 u (UE) Nru 510/2014 tal-Parlament Ewropew u tal-Kunsill fir-rigward tas-sistema ta’ ġestjoni tal-kwoti tariffarji bil-liċenzji (ĠU L 185, 12.6.2020, p. 24).
         
            (5)  Ir-Regolament ta’ Implimentazzjoni tal-Kummissjoni (UE) 2021/760 tas-7 ta’ Mejju 2021 li jemenda r-Regolamenti ta’ Implimentazzjoni (UE) 2020/761 u (UE) 2020/1988 fir-rigward tas-sistema ta’ ġestjoni ta’ ċerti kwoti tariffarji bil-liċenzji u li jħassar ir-Regolament ta’ Implimentazzjoni (UE) 2020/991 (ĠU L 162, 10.5.2021, p. 25).
         
            (6)  Ir-Regolament ta’ Implimentazzjoni tal-Kummissjoni (UE) 2015/2447 tal-24 ta’ Novembru 2015 li jistabbilixxi regoli dettaljati għall-implimentazzjoni ta’ ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).
         
            (7)  https://www.federalregister.gov/public-inspection/2021-14344/modification-of-united-states-tariff-rate-quotas-and-the-harmonized-tariff-schedule.
      
      
         
            ANNESS
            
               
                           “L-identifikazzjoni tal-grupp skont in-Noti Addizzjonali fil-Kapitolu 4 tal-Iskeda ta’ Tariffi Armonizzati tal-Istati Uniti tal-Amerka
                        
                        
                           Identifikazzjoni tal-kwota
                        
                        
                           Kwantità annwali disponibbli
                        
                     
                           Numru tal-grupp
                        
                        
                           Deskrizzjoni tal-grupp
                        
                        
                            
                        
                        
                           kg
                        
                     
                           (1)
                        
                        
                           (2)
                        
                        
                           (3)
                        
                        
                           (4)
                        
                     
                           (16)
                        
                        
                           Mhux speċifikament previst (NSPF)
                        
                        
                           16-Tokyo
                        
                        
                           835 712 
                        
                     
                           16-Urugwaj
                        
                        
                           3 168 597 
                        
                     
                           17
                        
                        
                           Ġobon tat-Tursina
                        
                        
                           17-Urugwaj
                        
                        
                           347 095 
                        
                     
                           18
                        
                        
                           Ġobon cheddar
                        
                        
                           18-Urugwaj
                        
                        
                           333 480 
                        
                     
                           20
                        
                        
                           Ġobon tal-boċċa/ġobon ta’ Guda
                        
                        
                           20-Urugwaj
                        
                        
                           1 100 000 
                        
                     
                           21
                        
                        
                           Tip Taljan
                        
                        
                           21-Urugwaj
                        
                        
                           2 025 000 
                        
                     
                           22
                        
                        
                           Ġobon Żvizzeru jew Emmenthaler barra dak bil-formazzjoni tal-għajn
                        
                        
                           22-Tokyo
                        
                        
                           393 006 
                        
                     
                           22-Urugwaj
                        
                        
                           380 000 
                        
                     
                           25
                        
                        
                           Ġobon Żvizzeru jew Emmenthaler bil-formazzjoni tal-għajn
                        
                        
                           25-Tokyo
                        
                        
                           4 003 172 
                        
                     
                           25-Urugwaj
                        
                        
                           2 420 000 ”